Tina Nedergaard (V), 2002-11-19:
Jeg skal lige huske, at da Det Radikale Venstres ordfører er forhindret i at være her i aften på dette fremskredne tidspunkt, skal jeg meddele, at Det Radikale Venstre stiller sig positivt over for forslaget.
Dette forslag ligger i forlængelse af flerårsaftalen for erhvervsuddannelser og retter sig mod forbedring af praktikpladssituationen gennem fjernelse af uhensigtsmæssige barrierer.
Der er i den nuværende lovgivning en række barrierer, som forekommer at modarbejde antallet af indgåede praktikpladsaftaler.
Disse foreslås fjernet, samtidig med at forslaget lægger op til en klar forbedring af praktikpladsformidlingen og incitamenter for skolerne til at få eleverne i virksomhedspraktik ved omlæggelse af en række puljer.
Konkret indeholder forslaget, at de nuværende tilskuds- og præmieringsformer fjernes.
når en elev kommer i restuddannelsesaftale, efter at eleven har været i skolepraktik.
Præmien blev indført med finanslov 2001, og præmien synes ikke at have haft nogen effekt, da antallet af praktikpladssøgende og antallet af skolepraktikelever har været markant stigende siden da.
Det forekommer også ulogisk, at skolerne har et incitament til at lade eleven gå i skolepraktik, da målet jo er en uddannelsesaftale.
Samtidig lægger forslaget op til, at virksomhederne ikke længere skal kunne opnå løntilskud, når de indgår en restuddannelsesaftale med en skolepraktikelev.
Igen virker de nuværende ordninger mærkværdige.
Det er da ikke rimeligt, at virksomheder, som er parate til at tage en elev, umiddelbart
efter grundforløbet reelt snydes i forhold til virksomheder, som hellere lige venter, til eleven har været på skole et års tid eller to.
Igen er det helt klart Venstres mål, at eleven kommer ud i virksomhedspraktik så hurtigt, som det er muligt efter grundforløbet, hvorfor det er rimeligt også at fjerne dette tilskud.
Disse to elementer i forslaget vil efter dets vedtagelse betyde, at der frigøres AER-midler.
Disse midler foreslår ministeren i nærværende lovforslag anvendes til to ting.
For det første afsættes der midler til en målrettet indsats for at skabe flere praktikpladser.
Det sker, ved at flere aktører bringes i spil, det gælder særlig de faglige udvalg og de lokale uddannelsesudvalg, hvilket vi i Venstre hilser meget velkomment.
For det andet benyttes de resterende frigjorte ressourcer til at afkorte den såkaldte karensperiode forud for optagelse i skolepraktik.
I dag er reglerne sådan, at en
Forslaget lægger op til, at denne karenstid nedsættes fra 3 til 2 måneder.
De 2 måneder virker derfor meget fornuftige som karensperiode.
Vi har i Venstre noteret os, at DA principielt er imod
den del af forslaget, men forslaget skal netop ses i forbindelse med den flerårsaftale, som regeringen har indgået med Det Radikale Venstre og Dansk Folkeparti.
Disse initiativer afventer imidlertid resultaterne af det arbejde, som det af ministeren nedsatte tekniske udvalg når frem til.
Venstre finder forslaget meget fornuftigt, og i Venstre er vi fortrøstningsfulde og tror på, at de mange gode initiativer, som flerårsaftalen medfører, også vil være med til at finde løsninger på de strukturproblemer og andet, som har været årsag til, at så mange unge og voksne i dag står uden praktikplads.